b'\n_START_ARTICLE_\nOvalno okence\n_START_SECTION_\nFunkcija\n_START_PARAGRAPH_\nOvalno okence ima vlogo pri prenosu zvoka iz zunanjega, preko srednjega v notranje uho. Zvo\xc4\x8dni valovi dospejo do bobni\xc4\x8da, kjer se petvorijo v mehani\xc4\x8dne vibracije in se prenesejo na slu\xc5\xa1ne ko\xc5\xa1\xc4\x8dice: iz bobni\xc4\x8da na kladivce, nato na nakovalce in naposled na stremence. Iz stremenca se vibracije prenesejo na ovalno okence, ki posledi\xc4\x8dno s\xc3\xa1mo zavibrira in povzro\xc4\x8di, da perilimfa v notranjem u\xc5\xa1esu zavalovi. Premikanje perlimfe se nato prenese na endolimfo. Valovanje se potem pretvori v elektri\xc4\x8dne impulze, ki jih prestre\xc5\xbeejo dla\xc4\x8dnice in jih prenesejo po kohlearnem \xc5\xbeivcu do mo\xc5\xbeganov.'